Wen is nie alles, sê Swys ná Leeus weer kleitrap - LionsWorld Forum - Page 1
Quote Reply Topic: Wen is nie alles, sê Swys ná Leeus weer kleitrap
Posted: 14-Apr-2019 at 8:18am
33 verbroude duikslae. 'n Hele handvol aangeë wat in niemandsland beland het. Twee lynstaanballe oor die springers se koppe en twee skrum-inploffings deur die voorry.
Swys de Bruin, die Leeus se afrigter, was gistermiddag vasberade dat daar positiewe aspekte in sy span se Superrugby-wedstryd teen die Brumbies in Canberra was – maar hy kan nie ontken dat daar meer negatiewes was in hul nederlaag van 20-31 nie.
Die Johannesburgers het meer as genoeg balbesit gehad en ook nie 'n uitspattige hoeveelheid tyd in hul eie helfte deurgebring nie, maar hulle het keer op keer in hul eie pad gaan staan wanneer dit gelyk het of hulle begin momentum bou.
Te gereeld is balle net oor die skouer gewerp in die hoop dat 'n spanmaat naby genoeg is om dit op te tel. Te gereeld is ondeurdagte grondskoppies na die dankbare hande van Brumbies-spelers gelanseer. Te gereeld het die Leeus nie hul besit op die grond beskerm nie.
Die span van Johannesburg se groot doodsteek was egter sy verdediging, wat nooit georganiseerd was om die Brumbies aan bande te lê nie. Die Australiërs is net 'n skaduwee van die span wat verdedigingslinies in die Super12 flenters gesny het, maar die Klas van 2019 het steeds die vermoë om met fasespel en flinke voete chaos te saai.
Waar die Leeus 'n paar keer stadig en sleepvoet op die aanval was, het die Brumbies alles volspoed gedoen. Malcolm Marx was in die middelveld 'n yster op die verdediging en gretig om amok op die grond te maak, maar rondom hom het sy spanmaats gevou onder die Brumbies se volgehoue druk.
Hul middag is min of meer opgesom deur 'n oomblik in die 63ste minuut toe hulle ná drie minute van volgehoue aanval in die Brumbies-kwartgebied by 'n losgemaal van die bal af gedruk en tot terug in hul eie helfte gedwing is.
Dit was net een van twee handevol verspeelde kanse.
De Bruin het ná die tyd aan die Australiese media gesê hy is teleurgesteld, maar dat sy span in die lig van die groot aantal jongelinge wat vanjaar aangewend word, nie net speel om te wen nie.
"In dié stadium gaan dit nie oor wen of verloor nie. Dit klink vreemd dat ek dit sê, maar daar is soveel ouens wat ons nou inbring en moet grootmaak," het De Bruin gesê. "Ons het sedert verlede jaar 13 spelers verloor wat in Europa gaan speel het. Vandag (gister) het ons 'n loskop gehad wat net 20 is (Nathan McBeth), Hacjivah (Dayimani, die agtsteman) is net 20 . . . Dié wedstryde is hoe hulle leer.
"Ons is min of meer op dieselfde plek as wat ons in 2014 was."
De Bruin moet daarteen waak om net deur daardie bril na gister se wedstryd te kyk. Sy veterane het immers gesukkel om hul stempel af te druk.
Elton Jantjies het die wedstryd uitstekend begin deur die bal met perfekte tydsberekening vleuel toe te stuur vir Aphiwe Dyantyi se drie, en later self agter die doellyn gaan kuier nadat hy 'n los bal opgepik en om drie verdedigers gedans het. Maar hy het ook 'n strafskop weggegooi deur die bal oor die doodlyn te skop, byna die helfte van sy duikslae gemis en twee stelskoppe verbrou.
Ruan Combrinck, wat vir die eerste keer in ses weke in die Leeus se beginspan was, het gewys hy het steeds 'n vaartversnelling om oor huis toe te skryf en 'n oog vir 'n gaping, maar hy het ook sy kanaal wyd oop gelaat om 'n bal te probeer onderskep en saam met sy spanmaats toegekyk hoe die Brumbies se linkervleuel, Toni Pulu, doellyn toe storm sonder dat 'n hand op hom gelê word.
Op die ander vleuel het Dyantyi sterk gestaan onder die hoë bal en 120 m op die aanval gewen, maar 'n bal in sy eie 22 by die kantlyn uitgewerp, terwyl daar nog 'n skrale kans op 'n terugvegpoging was.
Die buitesenter Lionel Mapoe het in sy 100ste Super-wedstryd vir die Leeus 'n vinger in die oog gekry en met 'n bebloede gesig van die veld gestap, maar geen werklike impak gemaak nie.
De Bruin kan met reg tevrede wees dat sy spelers die tempo probeer opdruk het met die bal in die hand – maar hy móét hulle help om dit slimmer te doen. Vinnige hande is meer 'n las as 'n bate wanneer 'n speler nie seker is dat daar 'n ondersteunende spanmaat naby is nie. Aangee net ter wille van aangee, kry nie punte op die bord nie.
Ná twee agtereenvolgende nederlae dreig die wiele nou om van die Leeus-bus te val – en met wegwedstryde teen die Chiefs en Crusaders in die volgende twee weke is dit dalk net om die draai.
Om te skuil agter die leerskool waardeur jou jongelinge gaan, sal dit nie kan keer nie.
Lachlan McCaffrey, Toni Pulu, Tevita Kuridrani, Tom Banks, Tom Wright. Doelskoppe: Christian Lealiifano (3).
Aphiwe Dyantyi, Elton Jantjies, Sylvian Mahuza. Doelskop: Jantjies. Strafdoel: Jantjies.
Quote Reply Posted: 14-Apr-2019 at 11:13am
Nee wat, stem nie met Swys saam nie. Ons is nie n skadu van die span wat die ondersteuners opgewonde gemaak het in 2014 nie... Ons het bie veel gewen nie, maar ons was opwindend, ons spelers het alles volspoed gedoen en ons het week na week verbeter. Ons het ook nie teen die SA spanne op Ellispark pakslae gekry nie. Ons raak wragtig van verlede jaar af, net swakker en swakker... Kom ons wees ook maar eerlik, as dit nie vir die simpel konferensie sisteem was nie sou ons waarskynlik ook nie verder as die kwarteindrondte gevorder het nie.
Ons "bou" alweer soos in Loffie se tyd... Oor 2 jaar met Swys en sy laaitie aan die stuur, gaan ons weer n seisoen met 0 wenne afsluit, hopelik sal ons bestuur dan besef ons is in die moeilikheid en n ordentlike hoofafrigter aanstel...
Quote Reply Posted: 14-Apr-2019 at 11:49am
Ek se altyd dis investment seisoen.Ek dink ons moet dit so sien. En ons moet eerder Currie beker teiken.
Quote Reply Posted: 14-Apr-2019 at 12:01pm
Sean Erasmus moet ook Currie beker span afrigter wees. Hy met Baie van Jong talent gewerk op skool vlak.
Quote Reply Posted: 14-Apr-2019 at 8:55pm
wen is nie alles nie???? A professional sports team can not have that kind of mindset, winning must be your only goal.
Quote Reply Posted: 14-Apr-2019 at 10:16pm
Entertainment is a large part for sport, but being competitive is even a more important. At present we're heading on the same path to where we were before being kicked out of SR.
Quote Reply Posted: 15-Apr-2019 at 7:24am
Wat 'n bol twak!!! Hoe de hel kan wen nie alles wees in professionele sport nie? Nee regtig Swys!
Quote Reply Posted: 15-Apr-2019 at 8:20am
Hoe kan n hoof afrigter sulke dinge kwytraak?
Quote Reply Posted: 15-Apr-2019 at 8:24am
Ek het nogal gedink die artikel gaan reaksie uitlok, want natuurlik is wen alles in professionele sport
Quote Reply Posted: 15-Apr-2019 at 8:28am
Dit is nie die eerste keer wat hy dit se nie. Hy het al baie keer gese wen is nie sy prioriteit nie, aanskoulike rugby en driee druk is. Ek dink regtig die GLRU bestuur moet 'n geselsie met hom he en vertel dat WEN rugby toeskouers se boude op Ellispark sit! Nie 5 prag driee vir ons maar 8 driee vir die opposisie nie!
Quote Reply Posted: 15-Apr-2019 at 8:41am
Weet ons al of Emirates hulle borgskap aan ons gaan hernu?
Quote Reply Posted: 15-Apr-2019 at 9:22am
Nee ons weet nog nie
Of dalk weet die Leeus al maar ek weet nie
Quote Reply Posted: 15-Apr-2019 at 9:51am
Quote Reply Posted: 15-Apr-2019 at 9:59am
please inform us as well TVL.
Quote Reply Posted: 15-Apr-2019 at 10:12am
Quote Reply Posted: 15-Apr-2019 at 10:29am
Dit is nie heeltemaal waar nie. Simelane het na die Rebels game ook nog teen die Sunwolves gespeel en baie goed daar gedoen en begin mooi kombineer met Mapoe, maar was toe vir some reason ewe skielik volgende game gedrop vir n vleuel.
Edited by TunaLion - 15-Apr-2019 at 10:30am
Quote Reply Posted: 15-Apr-2019 at 12:49pm
Die doel van alles wat jy hier noem is mos tog om te wen? Jy wil mos nou spelers ontwikkel en kombinasies toets om te wen.
Quote Reply Posted: 15-Apr-2019 at 12:56pm
Ek dink ons groot probleem le by die aanvals en defence coach steeds kyk hoe het ons aanval agter uitgegaan en ons defence die ouens het definitief nie meer baie vertroue in die aanval nle defence sisteme nie en mens kan mos nie iets he wat werk en eweskielik werk dit nie meer nie jy kan nie op die vlak groentjie coaches ingooi en dink mens gaan resultate kry nie gaan kyk maar al die ander super spanne se coaching teams teen ons sinne meeste van hulle sit met ouens met jare se ondervinding ons sit met n defence coach wat homself nog nie op laer vlakke bewys het as n defence coach nie en die hoofafrigter se seun wat ek nie eers weet waat kom hy vandaan nie, weet een van julle manne waar het swys se seun voorheen afgerig? Ek het al try google maar kry niks oor hom nie
Quote Reply Posted: 16-Apr-2019 at 9:31am
Ek dink Swys doen homself 'n onreg aan deur die filosofie verkeerd aan te haal. Onder hom en Ackers, het hulle besluit geneem om 'n span te bou van karakter. Deur 'n hegte eenheid te vorm, 'n "band of brothers" soos Jaco Kriel dit genoem het na ons Currie beker-sege, was wen die resultaat van sisteme en prosesse wat in plek gesit is. So die fokus was nooit op die eindresultaat nie, maar op hoe om daar te kom. As ek moet raai, volg hulle die filosofie van John Wooden, basketbal-afrigter wat 10 kampioenskappe gewen het, waarvan 7 in 'n ry was!
Hier is 'n klein snippet van sy (Wooden se filosofie)
John Wooden, the legendary American College basketball coach, encouraged his players to develop their character. He never mentioned winning but his teams won more titles than any other in College basketball history. His view of success was:
In 2014 het die outjies opgewonde gelyk, lus vir speel, en saam met die baie foute het ons ongelooflike groei gesien. En trots. Hulle het in die losgemaak ingevlieg, en verdedig asof hulle lewens daarvan afhang. Die doellyn was hulle fort, en niemand mag daaroor gegaan het nie. En hulle het vir mekaar gespeel. En van die veld af, kon hulle opkyk nie Ackers, Swys en JP, almal absolute experts in hul veld, om hulle te help verder groei.
Huidiglik weet ek nie waar ons fokus is nie, en dis wat my bekommer. Hierdie jaar hang die ouens se skouers, niemand lag meer nie, alles is moeite. Waar kom die groei in? Vorm ons nogsteeds die ouens se karakter, wat die basis van die filosofie is? Kyk die spelers regtig op na 'n hulpafrigter wat niemand weet waar hy vandaan kom, behalwe dat hy die hoofafrigter se seun is? Of 'n hulpafrigter wat verlede jaar hulp moes kry in afrigting, en dan is ons nogsteeds onderaan die lys van driee toegelaat en verbroude duikslae?
So dit help nie jy haal 'n filosofie aan, maar jy vergeet hoekom jy die filosfie in die eerste plek gebruik nie.
Ons almal, dink ek, sou ingekoop het in 'n bou-jaar as ons weer daardie innovasie en opgewondenheid en eksperimentering kon sien, maar daar's niks.